*Proiect*

GUVERNUL REPUBLICII MOLDOVA

**HOTĂRÎRE**

cu privire la aprobarea proiectului de lege pentru

modificarea şi completarea unor acte legislative

nr. \_\_\_\_\_\_ din \_\_\_\_\_\_\_\_\_\_

Guvernul **HOTĂRĂŞTE:**

Se aprobă şi se prezintă Parlamentului spre examinare proiectul de lege pentru modificarea şi completarea unor acte legislative.

 PRIM – MINISTRU Pavel FILIP

 Сontrasemnează:

 Ministrul afacerilor interne Alexandru JIZDAN

 Ministrul justiţiei Vladimir CEBOTARI

*Proiect*

PARLAMENTUL REPUBLICII MOLDOVA

LEGE

pentru modificarea şi completarea unor acte legislative

nr. \_\_\_\_\_\_\_\_ din \_\_\_\_\_\_\_\_\_\_\_\_

Parlamentul adoptă prezenta lege organică.

**Art. I** – Codul penal al Republicii Moldova nr. 985-XV din 18 aprilie 2002 (republicat în Monitorul Oficial al Republicii Moldova, 2009, nr. 72-74, art. 195), cu modificările şi completările ulterioare, se modifică şi se completează după cum urmează:

1. Se completează cu un nou articol, 13414, cu următorul cuprins:

„Articolul 13414. Material rasist şi xenofob

Prin material rasist şi xenofob se înţelege orice material scris, imagine sau altă reprezentare de idei ori teorii, care susţine, încurajează sau incită la ură, dis­criminare ori violenţă împotriva unei persoane sau unui grup de persoane, pe considerente de rasă, culoare, ascendenţă, naţionalitate ori origine etnică şi religie.”.

1. Se completează cu un nou articol, 1352, cu următorul cuprins:

 ”Articolul 1352. Negarea, minimalizarea grosolană, aprobarea sau justificarea genocidului ori a infracţiunilor împotriva umanităţii

Distribuirea sau alte forme de punere la dispoziţia publicului, prin intermediul unui sistem informatic, a materialelor ce neagă, minimalizează în mod grosolan, aprobă ori justifică actele constitutive ale genocidului sau ale infracțiunilor împotriva umanităţii, astfel cum sunt definite în dreptul internațional și recunoscute ca atare printr-o hotărâre definitive a unei instanțe naționale, a Curții Penale Internaționale sau a Tribunalelor Internaționale înființate prin instrumente internațional relevante și ale căror competență a fost recunoscută de către Republica Moldova**,**

se pedepseşte cu amendă în mărime de la 500 la 1000 unităţi convenţionalesau cu închisoare de la 1 la 3 ani aplicată persoanei fizice, cu amendă, aplicată persoanei juridice, de la 2000 la 5000 de unităţi convenţionale cu privarea de dreptul de a exercita o anumită activitate pe un termen de la 1 la 5 ani sau cu lichidarea ei.”.

1. Se completează cu un nou articol, 1551, cu următorul cuprins:

„Articolul 1551**.** Ameninţarea bazată pe o motivaţie rasistă şi xenofobă
 Ameninţarea, inclusiv prin intermediul unui sistem informatic, cu săvârşirea unei infracţiuni grave, a unor persoane pentru motivul apartenenţei la un grup care se identifică prin rasă, culoare, ascendenţă, naţionalitate ori origine etnică, precum şi religie, dacă este folosită ca pretext pentru oricare dintre aceste motive, sau a unui grup de persoane care se distinge prin una dintre aceste caracteristici dacă a existat pericolul realizării acestei ameninţări,

se pedepseşte cu amendă în mărime de la 200 la 400 unităţi convenţionale sau cu muncă neremunerată în folosul comunităţii de la 180 la 240 de ore, sau cu închisoare de la 1 la 3 ani.”.

1. Articolul 346 se modifică şi se completează, după cum urmează:

în dispoziţie, după cuvintele „spre înjosirea onoarei şi demnităţii naţionale,” se completează cu textul **„**distribuirea, vânzarea sau alte forme de punere la dispoziţia publicului, inclusiv prin in­termediul unui sistem informatic, a materialelor rasiste şi xenofobe,” și în continuare după text;

în sancţiune, cifra ,,250”, se substituie cu cifra ,,500”, și în continuare după text.

**Art. II** – Codul Contravenţional al Republicii Moldova nr. 218 din 24 octombrie 2008 (Monitorul Oficial al Republicii Moldova, 2009, nr. 3-6, art. 15), cu modificările şi completările ulterioare, se completează după cum urmează:

1. Se completează cu un nou articol, 691, cu următorul cuprins:

**„**Art. 691. Insulta având la bază o motivaţie rasistă sau xenofobă

Insultarea în public, inclusiv prin intermediul unui sistem informatic, a unei persoane pentru motivul apartenenţei la un grup care se identifică prin rasă, culoare, ascendenţă, religie, naţionalitate ori origine etnică, sau a unui grup de persoane care se distinge prin una dintre aceste caracteristici care înjosesc onoarea şi demnitatea persoanei,

se sancţionează cu amendă de la 50 la 100 de unităţi convenţionale aplicată persoanei fizice, sau cu muncă neremunerată în folosul comunităţii de la 20 la 60 de ore, cu amendă de la 150 la 350 de unităţi convenţionale aplicată persoanei cu funcţie de răspundere, cu privarea de dreptul de a deţine anumite funcţii sau de dreptul de a desfăşura anumite activităţi pe un termen de la 3 luni la un an”.

**PREŞEDINTELE PARLAMENTULUI**